CELEX: 31987D0568
Language: el
Date: 1987-11-25 00:00:00
Title: 87/568/ΕΟΚ: Απόφαση της Επιτροπής της 25ης Νοεμβρίου 1987 που τροποποιεί την απόφαση 87/429/ΕΟΚ που επιτρέπει στην Πορτογαλία να εισάγει από τρίτες χώρες με μειωμένη εισφορά ορισμένες ποσότητες ακατέργαστης ζάχαρης για την περίοδο από την 1η Ιουλίου 1987 έως τις 30 Ιουνίου 1988 (Το κείμενο στην πορτογαλική γλώσσα είναι το μόνο αυθεντικό)

Avis juridique important

|

31987D0568

87/568/ΕΟΚ: Απόφαση της Επιτροπής της 25ης Νοεμβρίου 1987 που τροποποιεί την απόφαση 87/429/ΕΟΚ που επιτρέπει στην Πορτογαλία να εισάγει από τρίτες χώρες με μειωμένη εισφορά ορισμένες ποσότητες ακατέργαστης ζάχαρης για την περίοδο από την 1η Ιουλίου 1987 έως τις 30 Ιουνίου 1988 (Το κείμενο στην πορτογαλική γλώσσα είναι το μόνο αυθεντικό)  

Επίσημη Εφημερίδα αριθ. L 342 της 04/12/1987 σ. 0038 - 0038

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 25ης Νοεμβρίου 1987  που τροποποιεί την απόφαση 87/429/ΕΟΚ που επιτρέπει στην Πορτογαλία να εισάγει από τρίτες χώρες με μειωμένη εισφορά ορισμένες ποσότητες ακατέργαστης ζάχαρης για την περίοδο από την 1η Ιουλίου 1987 έως τις 30 Ιουνίου 1988  (Το κείμενο στην πορτογαλική γλώσσα είναι το μόνο αυθεντικό)  (87/568/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας, εφεξής ονομαζομένης «πράξη», και ιδίως το άρθρο 303 τρίτο εδάφιο,  τον κανονισμό (ΕΟΚ) αριθ. 1785/81 του Συμβουλίου της 30ής Ιουνίου 1981 περί κοινής οργανώσεως της αγοράς στον τομέα της ζάχαρης (1), όπως τροποποιήθηκε τελευταία από τον κανονισμό (ΕΟΚ) αριθ. 229/87 (2),  Εκτιμώντας:  ότι σε εφαρμογή του άρθρου 303 τρίτο εδάφιο της πράξης, επιτρέπεται στην Πορτογαλία με την απόφαση της Επιτροπής 87/429/ΕΟΚ (3) να εισάγει από τρίτες χώρες με μειωμένη εισφορά ορισμένες ποσότητες ακατέργαστης ζάχαρης για την περίοδο από την 1η Ιουλίου 1987 έως τις 30 Ιουνίου 1988· ότι η άδεια αυτή αφορά ποσότητα 71 000 τόνων λευκής ζάχαρης· ότι από μια επανεξέταση του ισοζυγίου προβλέψεων που χρησιμοποιήθηκε ως βάση για την απόφαση αυτή φάνηκε ότι, μετά από τροποποιήσεις των διαφόρων διαθεσίμων ποσοτήτων για τον εφοδιασμό της Πορτογαλίας με κοινοτική ακατέργαστη ζάχαρη, ο εν λόγω εφοδιασμός απαιτεί την τροποποίηση της ποσότητας που καθορίστηκε με την εν λόγω απόφαση και την αύξηση αυτής σε 122 000 τόνους·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Επιτροπής Διαχειρίσεως Ζάχαρης,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Στο άρθρο 1 της αποφάσεως της Επιτροπής 87/429/ΕΟΚ οι όροι « 71 000 τόνοι λευκής ζάχαρης» αντικαθίστανται από τους όρους « 122 000 τόνοι λευκής ζάχαρης».  Άρθρο 2  Η παρούσα απόφαση απευθύνεται στην Πορτογαλική Δημοκρατία.  Βρυξέλλες, 25 Νοεμβρίου 1987.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 177 της 1. 7. 1981, σ. 4.  (2) ΕΕ αριθ. L 25 της 29. 1. 1987, σ. 1.  (3) ΕΕ αριθ. L 228 της 15. 8. 1987, σ. 50.